**Suplement i Certifikatës për kualifikimin profesional,**

**MIRËMBAJTJE DHE RIPARIME MEKANIKE , Niveli III në KSHK, referuar nivelit III të KEK**

**Individi është i aftë:**

* Tё konceptojё planin pёr hapjen e njё biznesi tё vogёl nё veprimtaritё profesionale të punimeve të mirëmbajtjes dhe riparimit mekanik.
* Tё kryejё llogaritje tё thjeshta ekonomike qё lidhen me veprimtaritё profesionale, punimeve të mirëmbajtjes dhe riparimit mekanik.
* Të zbatojë standardet e profesionit.
* Të interpretojë dhe të përgatitë dokumentacionin teknik dhe financiar për punime të mirëmbajtjes dhe riparimit mekanik.
* Të projektojë procesin teknologjik të mirëmbajtjes dhe riparimit mekanik.
* Të përshkruajë të dhënat e nevojshme dhe dokumentacionin përkatës në planet e montimit.
* Të përshkruajë të dhënat e nevojshme dhe dokumentacionin përkatës për diagnostikimin e defektit dhe të riparimit të tij në funksion të parametrave dhe materialeve të disponueshme.
* Të përshkruajë të dhënat e nevojshme dhe dokumentacionin përkatës mbi bazën e planeve të dosjes teknike dhe vizatimit për montim/çmontimin e pajisjeve, nyjeve, detaleve.
* Të interpretojë dokumentacionin teknik të pajisjeve, makinave dhe detaleve për riparim (librat/manualet e makinerive, instruksionet e përdorimit dhe historikun e tyre).
* Të interpretojë skemat kinematike.
* Të identifikojë në skema pjesët e konsumueshëm, të regjistrimit, elementet fiks dhe të lëvizshëm
* Të përzgjedhë dhe përdorë veglat dhe pajisjet për të kryer punimet e mirëmbajtjes dhe të riparimit.
* Të realizojë punimet e mirëmbajtjes së pajisjeve, makinave dhe konstruksioneve mekanike.
* Të realizojë punime të riparimit të detaleve me anë të punimit mekanik dhe mekaniko-axhusterik, shformimit plastik, ngjitjes dhe saldimit.
* Të realizojë punime të thjeshta të përpunimit mekanik si (tornimi, frezimi, shpimi, perçinimi, saldimi, kthimi i shufrave, tubave kabllove, tuba dhe materialet plastike)
* Të realizojë matje, kontrolle dhe shënime mekanike.
* Të përgatitë për punë dhe të rregullojë regjimet e punës në makinat për riparimet mekanike.
* Të zbatojë procesin teknologjik të mirëmbajtjes dhe riparimit mekanik.
* Të tregojë kujdesin e duhur dhe të mirëmbajë vendin e punës, veglat, pajisjet, instrumentet dhe makinat e punës.
* Të komunikojë me etikën e duhur në kuadrin e veprimtarisë profesionale.
* Të zbatojë rregullat e mbrojtjes në punë e të ruajtjes së mjedisit.

**Mundësitë e kualifikimit të mëtejshëm dhe të punësimit:**

Përfundimi me sukses i kualifikimit profesional “Mirëmbajtje dhe riparime mekanike”, niveli III në KSHK, referuar nivelit III të KEK, e pajis individin me Certifikatën Profesionale të nivelit dhe Suplementin përkatës të saj, të punonjësit të kualifikuar në këtë kualifikim profesional.

Ky kualifikim i jep mundësinë individit që t`i drejtohet tregut të punës për punësim nё ndërmarrje të shërbimeve mekanike, në pika shërbimi të makinave të përpunimit mekanik të detaleve, si dhe në veprimtari të tjera që ushtrohen në këtë drejtim. Gjithashtu, individi mund të vetëpunësohet në kuadrin e një biznesi individual në fushën e drejtimit mekanik, mirëmbajtjes dhe riparimit të makinave metalpunuese.

Me përfundimin e kualifikimit profesional “Mirëmbajtje dhe riparime mekanike”, niveli III në KSHK, referuar nivelit III të KEK, individi ka mundësi për vazhdimin e arsimimit në nivelin IV në KSHK, referuar nivelit IV të KEK,,(menaxherial) të arsimit profesional (njëvjeçar) në kualifikimin përkatës, për të fituar diplomën e “Maturës Shtetërore Profesionale”, me mundësi për vazhdimin e studimeve pas të mesëm ose universitare.

**Shënim:** Ky dokument është hartuar në mbështetje të nenit 102, pika 4, të Kushtetutës së Republikës së Shqipërisë, të nenit 29, pika 4 të ligjit nr. 15/2017, “Për arsimin dhe formimin profesional në Republikën e Shqipërisë”, të nenit 14 pika 2/dh, pika 3, 4, 6 dhe të shtojcës 1 të ligjit nr.10247, datë 4.3.2010, “Për kornizën shqiptare të kualifikimeve” (i ndryshuar).